વિદેશમંત્રી સુષ્મા સ્વરાજે પોતે ટ્વીટ કરીને આ અંગે જાણકારી આપી હતી. સુષ્માએ ટ્વીટ કર્યુ હતુ કે, 'હું કિડની ફેલ થવાને કારણે એમ્સમાં ભરતી થઇ છુ. હાલમાં હું ડાયાલીસીસ પર છુ. કિડની ટ્રાંસપ્લાંટ માટે ટેસ્ટ કરવામાં આવી રહ્યા છે. ભગવાન શ્રીકૃષ્ણ બધુ સારુ કરશે.' તમને જણાવી દઇએ કે વિદેશમંત્રી સુષ્મા સ્વરાજ ટ્વીટર પર ઘણા સક્રિય રહે છે. વાત પાકિસ્તાની છોકરીને ભણવા માટે ભારતમાં વિઝા અપાવવાની હોય કે સઉદીમાં ફસાયેલા ભારતીયોને મદદ માટે ભરોસો આપવાની હોય ઘણા મુદ્દાઓને સુષ્માએ ટ્વીટર પર જ ઉકેલી દીધા છે.